Unión del Pueblo Navarro talde parlamentarioari (UPN) atxikitako foru parlamentari Alberto Catalán Higueras jaunak idatziz erantzuteko galdera egin du (9-19/PES-00019). Hona Nafarroako Hezkuntzako kontseilariak zenbatutako galderei emandako erantzuna:

1. Hezkuntza Departamentuak nola azaltzen du ikastetxe publikoetako irakasleen osasun-bajak igo izana azken urteotan? Nola azaltzen du 2017-2018 ikasturtean gorako joera hori jaitsi ez izana?

Hezkuntza Departamentuak ezin du baloraziorik egin ikastetxe publikoetako irakasleen osasun-bajei buruz, sendagileek beren eginkizunak betetzean emandakoak direlako. Departamentuak egiten duen gauza bakarra da baja hartu duen langilea albait lasterren ordeztu, ez dakion kalterik egin ikastetxe publikoetako zerbitzuari; hartara, bete egiten da gehiengo sindikalak 2018ko abuztuan sinatutako Hezkuntzaren Kalitatea Hobetzeko Itunean hartutako konpromisoa.

2. Hezkuntza Departamentuak nola azaltzen du ikastetxe publikoetako irakasle ez diren langileen osasun-bajak igo izana azken urteotan? Nola azaltzen du 2017-2018 ikasturtean gorako joera hori jaitsi ez izana?

Hezkuntza Departamentuak ezin du baloraziorik egin ikastetxe publikoetako irakasle ez diren langileen osasun-bajei buruz, sendagileek beren eginkizunak betetzean emandakoak direlako. Departamentuak egiten duen gauza bakarra da baja hartu duen langilea albait lasterren ordeztu, ez dakion kalterik egin ikastetxe publikoetako zerbitzuari; hartara, bete egiten da gehiengo sindikalak 2018ko abuztuan sinatutako Hezkuntzaren Kalitatea Hobetzeko Itunean hartutako konpromisoa.

3. Nola azaltzen du aurreko ikasturtearen aldean 2017-2018 ikasturtean igo izana?

Hezkuntza Departamentuak ezin du baloraziorik egin osasun-bajen kopurua igo edo jaisteari buruz, sendagileek beren eginkizunak betetzean emandakoak direlako.

4. Auzia aztertu al du sindikatuekin mahai sektorialean?

Auzia ez da Mahai Sektorialaren eskumenekoa, ezpada Segurtasun eta Osasun Batzordearena, lan-osasunari lotutako gai bat delako.

5. Auzia aztertu al da unibertsitateaz kanpoko irakasleen Segurtasun eta Osasun Batzordean?

Auzia Segurtasun eta Osasun Batzordean aztertu da; izan ere, gaiari buruz eskatzen duten informazioa ematen zaie sindikatuei.

6. Auzia aztertu al da irakasle ez diren langileen ordezkari sindikalekin?

Segurtasun eta Osasun Batzordeak irakasleak nahiz irakasle ez diren langileak biltzen ditu.

Iruñean, 2019ko martxoaren 1ean.

Hezkuntzako kontseilaria eta Gobernuko eleduna: María Solana Arana